KOMENTE DHE REKOMANDIME 
MBI RAPORTIN E MONITORIMIT TË 4 M TE I VITI 2021 
PËR SHKOLLËN E MAGJISTRATURËS

I. Vlerësim i përgjithshëm 
Shkolla e Magjistraturës administroi dhe menaxhoi fondet publike sipas programit “Veprimtaria arsimore”.
II. Karakteristika kryesore të performancës së shpenzimeve
Në fund të 4 Mujorit te vitit 2021, situata në lidhje me realizimin e shpenzimeve të buxhetit, krahasuar me planin e vitit 2021, sipas raportit të monitorimit të paraqitur nga ana e institucionit dhe sipas të dhënave të Sistemit Financiar Informatik të Qeverisë, paraqitet si më poshtë, në mijë lekë: 

	NR.
	Emërtimi
	Plani 
	Fakti 
	Përqindja  e realizimit

	1
	Shpenzime personeli
	76,160
	21,070
	27.67%

	2
	Shpenzime të tjera korente
	169,490
	34,287
	20.23%

	3
	Shpenzime kapitale
	60,000
	961
	1.60%

	TOTALI
	305,650
	56,317.8
	18.43%



Siç shikohet nga tabelat e mësipërme, shpenzimet për SHM janë realizuar në rreth 27.67 për qind të planit vjetor për shpenzimet e personelit, rreth 20.2 për qind të planit për shpenzimet e tjera korente, ndërsa shpenzimet kapitale janë realizuar në rreth 1.6 për qind. Në total Shkolla e Magjistratures ka një realizim faktik të shpenzimeve buxhetore në masën 18.43 për qind.
III. Informacion mbi volumin dhe madhësinë e ndryshimit të buxhetit.
Për këtë institucion situata në lidhje me ndryshimet e buxhetit gjatë tetëmujorit të vitit 2021, duke u nisur nga buxheti fillestar sipas ligjit nr. Nr. 137/2020, “Për buxhetin e vitit 2021”, ka ardhur si pasojë fondeve akorduara si fonde shtesë nga Fondi i veçantë.
	Programi
	Shpenzime korente
	Shpenzime Kapitale

	
	Institucioni
	SIFQ
	Diferenca
	Institucioni
	SIFQ
	Diferenca

	Veprimtaria arsimore e SHM
	55,357
	55,357
	0
	960.7
	960.7
	0

	Totali
	55,357
	55,357
	-
	961
	961
	-


IV. Krahasimi i të dhënave faktike, të raportit të Institucionit me të dhënat e thesarit, për të njëjtën periudhë raportuese, në mijë lekë:
Pra siç shikohet nga tabela, nuk ka mospërputhje të të dhënave faktike të raportuara nga institucioni me të dhënat faktike të siguruara nga e Sistemi Informatik Financiar i Qeverisë si për shpenzimet korente edhe për ato kapitale. 

Në projektbuxhetin e vitit 2021 janë trashëguar të ardhura të sponsorizuara nga donatorë të ndryshëm të papërdorura deri në fund të vitit 2020 në vleren 4,019 mijë lekë. Nga të dhënat e Sistemit Informatik Financiar të Qeverisë si dhe nga raportimi i SHM, konstatojmë se gjatë 4 M viti 2021 për këtë institucion janë realizuar të ardhura jashtë limitit në masën 8.1 mijë lekë.

Në programin “Veprimtaria arsimore”, sipas raportit të institucionit janë parashikuar 3 produkte, të cilat për periudhën deklarohet që 2 janë realizuar jo plotësisht dhe 1 produkt nuk është realizuar. Në relacionin shoqërues të raportit të monitorimit të paraqitur nga SHM dhe në komentet e Anekseve, jepen sqarime mbi lidhjen e realizimit të qëllimit dhe objektivave të politikës së programit nëpërmjet realizimit të produkteve nga përdorimi i fondeve të planifikuara për këtë program.

V. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të SHM, janë sipas formateve të përcaktuara në këtë udhëzim në anekset përkatëse, konkretisht Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5. 

· Për shpenzimet buxhetore paraqitja e tyre duhet të bëhet sipas anekseve nr. 1 “Raporti i shpenzimeve sipas Programeve” dhe aneksi 2 “Raporti i shpenzimeve të Programit sipas Artikujve buxhetorë”. Këto të dhëna duhet të shoqërohen me një analizë të lidhur me të gjithë faktorët që kanë ndikuar në nivelin e realizimit të tyre. Sa i përket kësaj pjese raporti i paraqitur nga SHM është i saktë.

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr. 4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar si arritjet edhe problematikat. Raporti i monitorimit të SHM ka të plotësuara tabelat dhe gjithashtu në relacionin e tij ka një analizë të produkteve. Gjithsesi theksojmë se ka vend për një përcaktim më të saktë të produkteve apo treguesve të performancës. 

· Të  dhënat faktike të raportuara nga institucioni duhet të jenë të rakorduara me të dhënat faktike të Sistemit Informatik Financiar i Qeverisë (SIFQ). Për këtë pikë vërejmë që të dhënat e raportuara në raportin e monitorimit nga SHM janë të njëjta me të dhënat faktike të siguruara nga SIFQ, si për shpenzimet korente edhe për shpenzimet kapitale.

· [bookmark: _GoBack]Raporti i monitorimit hartuar nga SHM deklarohet se është publikuar në faqen zyrtare të këtij institucioni në linkun: www.magjistratura.edu.al/#229


